શનિવારની મેચમાં, ભારતના દાવમાં, શિખર ધવને 105 બોલમાં બે સિક્સર, અને 10 ચોગ્ગાની મદદથી 109 રન કર્યા હતા. રોહિત શર્મા માત્ર પાંચ રન કરીને ફરી નિષ્ફળ ગયા બાદ ધવન અને કેપ્ટન કોહલી (75)ની જોડીએ 158 રનની ભાગીદારી કરી હતી. કોહલીએ 83 બોલના દાવમાં સાત ચોગ્ગા અને એક છગ્ગો ફટકાર્યા હતા. વિકેટકીપર મહેન્દ્ર સિંહ ધોની 42 રન કરીને નોટઆઉટ રહ્યો હતો. અજિંક્ય રહાણે 8, શ્રેયસ ઐયર 18, હાર્દિક પંડ્યા 9 અને ભૂવનેશ્વર કુમાર પાંચ રન કરીને આઉટ થયો હતો.